Planeet oli arvatavasti üsna kogemata sattunud nii veeküllase naabri kõrvale. Nagu ahvid kataloogiandmeid kontrollides veendusid, polnud sellel tilkagi vett maapinnal, vaid ainult õrn jälg atmosfääris. Kui midagi leidus, siis kusagil planeedisügavustes. Ka atmosfäär oli küllaltki hõre ja valdavas enamuses mittehingatav. See tähendas skafandreid. Tänu temperatuuri järsule  vaheldumisele elas enamik aborigeene maa-alustes asulates - kuigi sealses põrgukliimas kuidagi tsivilisatsiooniks arenenud, armastas ka see rass arvatavasti mugavusi.